《送大司徒松坡毕公致政还乡 其二》
明代·王弘诲

对罢戎机早乞閒，赐归真慰北堂欢。帆开驿路风烟渺，宠荷明廷雨露宽。

茅士千年朝翟茀，莱衣五色隐龙蟠。乌私莫羡陈情疏，燕喜还同鲁颂看。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。